Sankt Michaels kirke i Berlin

Sankt Michaels kirke (tysk: Sankt-Michael-Kirche) er en kirke i ortsteilen Mitte i Berlins bydel Mitte. Den danner et fondmotiv i Luisenstadtkanalens lengderetning. Kirken ble oppført i 1851 av August Soller i en rundbuestil, typisk for Sollers lærer, Karl Friedrich Schinkel. Den er ved siden av Sankt Hedwigkatedralen blant de eldste katolske kirkebygg i Berlin. 

Theodor Fontane betegnet den som Berlins aller vakreste kirke i sitt bindsterke verk Wanderungen durch die Mark BrandenburgSitert i: Berlin. Sakrale Orte. Grebennikov-Verlag, Berlin, 2010, ISBN 978-3-941784-08-6; s. 62 

Kirken ble delvis ødelagt under den andre verdenskrigen, men er siden renovert.

Kirken har tre skip, den er 55 meter lang, 30 meter under taket og langskipet er 19 meter bredt. Bronsekuppelen rager 56 meter i været. Michaelfiguren ved inngangsfasaden er utført av August Karl Eduard Kiss (1802-1865). Den er imidlertid en kopi og ikke laget for denne kirken.

 Referanser 

 Eksterne lenker 

 Berlins liste over kulturminnesmerker

Kategori:Mitte
Kategori:Kirker i Berlin
Kategori:Religiøse byggverk fra 1851
Kategori:1851 i Europa
Kategori:katolske kirker i Tyskland
Kategori:1850-årene i Tyskland
Kategori:Fredrik Vilhelm IV av Preussen